गैजेट डेस्क। यह हेडफोन आपको अलर्ट करेगा। बताएगा कि आपका फोकस बिगड़ रहा है। साथ ही आपको शांत माहौल देगा, चाहे आसपास कितना भी शोर हो। सैन फ्रांसिस्को के तीन यंग इंजीनियर्स ने इसे बनाया है। इसे 'माइंडसेट' नाम दिया है। अपने इनोवेशन के बारे में उन्होंने बताया, 'जनवरी 2016 में हमें आइडिया आया। ये थी वजह...
जब दोस्तों के बीच चर्चा हो रही थी कि ऑफिस में शोर के कारण काम नहीं कर पाते। हमने स्टडी की तो पाया कि वर्कप्लेस में औसतन हर 11 मिनट पर हमारा ध्यान भटकता है। फिर वापस काम पर फोकस करने में करीब 23 मिनट लग जाते हैं। अपने वर्किंग घंटे का करीब 28% समय हम डिस्ट्रैक्शन में गंवा देते हैं। इस तरह हमारे पूरे करियर के दौरान करीब 20 हजार घंटे बर्बाद जाते हैं। इसका सीधा असर हमारी प्रोडक्टिविटी पर पड़ता है।
स्टडी के बाद हमने मार्च 2016 से हेडफोन पर काम शुरू किया। इसे बनाने में करीब एक साल लगे। सितंबर से प्रोडक्शन शुरू होगा। माइंडसेट में पांच सेंसर्स लगे हैं। ये ब्रेन के इलेक्ट्रो एन्सेफैलोग्राफी (ईईजी) सिग्नल्स को ट्रैक करते हैं। ये न्यूरो-फीडबैक टेक्नोलॉजी पर काम करता है।
पहनने के बाद इसके सेंसर्स आपकी ब्रेन एक्टिविटी को ट्रैक करेंगे। जैसे ही आपका फोकस आपके काम से हटेगा, ये आपको अलर्ट करेगा। आपको तुरंत पता चल जाएगा कि आपका ध्यान भटक रहा है। वापस अपने काम पर फोकस कर लें। ये कॉन्सेन्ट्रेशन भी बढ़ाएगा।
आगे की स्लाइड्स पर जानिए हेडफोन के अन्य फीचर्स...
hin_Deva hin_Deva hin_Deva hin_Deva bho_Deva